hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu en en hu hu hu hu pl hu hu hu hu hu hu hu hu hu hu hu hu hu
XXXIV. Nemzetközi Mézvásár és Méhésztalálkozó
Képviselő-testületi ülések nyilvános anyagai és jegyzőkönyve
Bizottságok és a nyilvános ülések jegyzőkönyvei
Nemzetiségi önkormányzat és a nyilvános ülések jegyzőkönyvei
Megszűnt Víziközmű Társulattól átvett pénzügyi feladatok
Horgászat a városi zagyván
Városfejlesztési iroda - Pályázatok
Az önkormányzat saját halottjai
Választás 2022. országgyűlési képviselő és népszavazás
Eszterházy Károly Egyetem Jászberényi Campus
Jász-Nagykun-Szolnok Megyei Pedagógiai Szakszolgálat Jászber
Jászkerületi Kulturális és Művészeti Közhasznú Nonprofit Kft
Jászberényi Állat- és Növénykert
Hamza Gyűjtemény és Jász Galéria
Településképi rendelet, arculati kézikönyv módosítása - véle
Hatályos településképi arculati kézikönyv
Arculati kézikönyv, településképi rendelet véleményezése
I. Szervezeti, személyzeti adatok
II. Tevékenységre, működésre vonatkozó adatok
Országgyűlési képviselő választás 2022
Adatkezelési tájékoztató - Új
XXXIV. Nemzetközi Mézvásár és Méhésztalálkozó
Augusztus első hétvégéjének szombatján ezúttal is nálunk randevúztak a magyar méhésztársadalom tagjai. Immár 34. alkalommal várta a hazai és határon túli méhészeket, a méhészeti eszközök gyártóit, népművészeket, s az érdeklődőket  városunkba a Jászsági Méhészegyesület.  A színes program csúcspontja ezúttal is a mézkirálynő választás volt.
Nagyon örülök, hogy ilyen sokan vagyunk. Gondolom sokan visszatérő vendégeink már. Az elmúlt két évben szűkösebb körben tarthattuk meg ezt a rendezvényt, s most úgy tűnik, visszatért az élet rendje. Azt kívánom, hogy legalább még harmincnégy éven át ez így legyen. Meg kell vallanom, hogy irigy vagyok a méhekre, mert ők sokan, összefogva egy nemes cél érdekében tudnak dolgozni. Mert rájöttek arra, hogy egyenként kicsik és védtelenek, s ezért összefognak és nagyot tudnak alkotni. Azt gondolom, hogy van mit tanulnunk tőlük. E gondolat jegyében kívánok Önöknek eredményes napot, sok értékes információt és egyben jó szórakozást is – mondta Budai Lóránt, városunk polgármestere az ünnepélyes megnyitó első megszólalójaként.
Pócs János, a Jászság országgyűlési képviselője elsőként Nagy István mezőgazdasági miniszter üdvözletét adta át, aki külföldi útja miatt nem tudott Jászberénybe jönni ezen a napon.
– Azt üzente a miniszter úr, hogy tudjuk jól, a mezőgazdaságban a méhészek az életadók. Most egy nagyon nehéz időszakot élünk, hiszen az energiaválság, a háború és az elmúlt száz évben nem tapasztalt aszállyal is meg kell küzdenünk – mondta Pócs János, aki megjegyezte, hogy a magyar parlamentben és az Európai Unióban is van egy olyan miniszterünk, aki személyesen is elkötelezett a méhészet és a méhészet támogatása iránt. Ígérete szerint minden támogatást meg fognak a méhészek kapni, mert a mezőgazdaság léte, jövője a méhészek kezében van. Minden ami szép és jó, az a méhészekhez kötődik visszamenőleg akár ezer évekig is. Egy babiloni történet szerint, ha egy fiatal pár összeházasodott, akkor a menyasszony édesapja egy hónapon keresztül mézből készült sörrel itatta a vőlegényt. Innen van a kifejezés: mézes hetek.  Kérem engedjék meg, hogy e helyről is megköszönjem a mindenkori városvezetésnek, hogy helyet adott és támogatta immár több mint három évtizeden át ezt a nagyszerű rendezvényt. A szervezők és a kiállítók munkáját is dicséret illeti – mondta Pócs János, aki a főszervező Molnár Klaudiának és a leköszönő mézkirálynőnek Ozsváth Laura Katalinnak egy-egy virágcsokrot adott át.
A XXXIV. Nemzetközi Mézvásárt és Méhésztalálkozót Bross Péter, az Országos Magyar Méhészeti Egyesület elnöke nyitotta meg, aki a határon túlról érkezett – erdélyi, felvidéki és vajdasági – méhészeket is köszöntötte.
– Azt mondhatom, hogy az elmúlt 33 évben nem történt annyi változás, mint az elmúlt egy évben. Háború a szomszédunkban, aszály, infláció, sőt még a méhészeknek beszerzési gondjaik is voltak. Agrárminiszter úr nekem is a lelkemre kötötte, hogy adjam át Önöknek az üdvözletét, s azt is üzente, hogy türelmet kér. Át kell élnünk ezt a nehéz időszakot, amelyről azt sem tudjuk, hogy meddig tart majd, s pontosan milyen hatással lesz ránk. Nem vagyunk életfontosságú termelői ágazat, ám a méhek révén mégis életfontosságú a munkánk. Remélem ez nem megy feledésbe és a munkánkhoz szükséges támogatást, segítséget a későbbiek folyamán is megkapjuk – mondta Bross Péter, aki jelezte, a mai nap elsősorban a kikapcsolódásé, de a szakmai előadásokon hasznos információkat gyűjthetnek a találkozó vendégei és a szükséges méhészeti eszközöket is megvásárolhatják a kiállító gyártóktól.
Az ünnepélyes megnyitót követően adták át a Zsidei Barnabás díjat, melyet 2015-ben alapított a Jászsági Méhészegyesület, Jászdózsa Önkormányzata és a Jász Múzeum. Az idei évben Gégényi Benjamin vehette át az alapítók képviselőitől – Molnár Klaudia, Baranyi László polgármester és Hortiné dr. Bathó Edit – a díjat, aki nem kevesebb mint 17 éven át volt az Országos Magyar Méhészeti Egyesület Bács-Kiskun megyei szaktanácsadója.
A díjátadót a mézkirálynő jelöltek bemutatója követte. Az idei évben tíz hölgy jelentkezett a megmérettetésre, s a közönség előtti bemutatkozást követően egy beszélgetés is várt rájuk, ahol a zsűri a méhészettel, a mézzel való kapcsolatukra és terveikre volt kíváncsi.
Ezúttal is megrendezték a füstölőgyújtó és keretszögező versenyt, míg az Ifjúsági Házban a szakmai előadásokat hallgathatták meg a méhészek. A Bercsényi iskola udvarán és a Bercsényi út lezárt szakaszán pedig mintegy 130 kiállító kínálta termékeit. A méhészeti eszközök széles tárháza, a finomabbnál finomabb mézek és mézes termékek mellett népművészek is a kiállítók között voltak, azaz igen színes forgatagban találhatta magát az, aki kilátogatott a rendezvényre.
A nap fénypontja természetesen ezúttal is a mézkirálynő választás volt. Felsorakoztak a színpadra a mézlovagrendek zászlóvivői, majd érkeztek a mézkirálynő jelöltek. A zsűri elnöke röviden értékelte a hölgyek teljesítményét, majd hamarosan kiderült, hogy a közönségdíjat 2022-ben a győri Csapó Noémi kapta. Ő lett a zsűri döntése alapján a második udvarhölgy is. Az edelényi Girhinyi Alexandra az első udvarhölgy címét kapta meg, míg a 2022-es mézirálynő a Nagykamarásról érkezett Mohácsi Katalin lett. Az idei mézvásár és méhésztalálkozó is a tombolasorsolással zárult.
A kihívás, amely a méhészeket is érinti, napjainkban minden korábbinál nagyobb. A háború közelsége és hatása, az aszály, az infláció, a beszerzési problémák mind nehezítik a méhészettel foglalkozók életét. Ennek ellenére az ágazatban dolgozók elhivatottan végzik rendkívül fontos munkájukat, amely elismerést érdemel. Reméljük, hogy egy év múlva, 2023-ban, a harmincötödik Nemzetközi Mézvásáron és Méhésztalálkozón már kedvezőbb helyzetben találkozhatnak nálunk egymással a méhészek.
Cím: 5100 Jászberény, Lehel vezér tér 18.
Postacím: 5101 Jászberény Pf.: 61.
Tel.: +36 (57) 505 -700
Adatkezelési tájékoztató - Új
A honlap motorja a
Honlapunk cookie-kat használ, hogy a honlapunkon tett lépéseiről statisztikákat készíthessünk. Ha tovább használja honlapunkat, azzal hozzájárul a cookie-k használatához. Ezzel a tevékenységünkkel mi nem tudjuk Önt személyesen beazonosítani.
Marketing és statisztikai sütik